CELEX: E2020P0011
Language: mt
Date: 2021-01-07 00:00:00
Title: Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur fil-Kawża ta’ Eyjólfur Orri Sverrisson vs L-Istat tal-Iżlanda (Il-Kawża E-11/20) 2021/C 5/15

7.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 5/15
            
         
      Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur fil-Kawża ta’ Eyjólfur Orri Sverrisson vs L-Istat tal-Iżlanda
      (Il-Kawża E-11/20)
      (2021/C 5/15)
      Saret talba lill-Qorti tal-EFTA bid-dati tad-19 ta’ Ġunju u tas-26 ta’ Awwissu 2020 minn Héraðsdómur Reykjavíkur (il-Qorti Distrettwali ta’ Reykjavik), li waslet għand ir-Reġistru tal-Qorti fis-27 ta’ Awwissu 2020, għal Opinjoni Konsultattiva fil-Kawża ta’ Eyjólfur Orri Sverrisson vs l-Istat tal-Iżlanda, dwar il-mistoqsijiet li ġejjin:
      
                  1.
               
               
                  L-Artikolu 2 tad-Direttiva 2003/88/KE għandu jiġi interpretat fis-sens li l-ħin tal-ivvjaġġar ta’ impjegat fis-servizz tal-persuna li timpjegah u b’talba tiegħu, lejn post tax-xogħol li ma huwiex il-post tax-xogħol regolari tal-impjegat, huwa ħin tax-xogħol meta dan jaqa’ barra mill-ħinijiet tax-xogħol tradizzjonali ta’ bi nhar?
               
            
                  2.
               
               
                  Għall-finijiet tat-tweġiba għall-Mistoqsija 1, huwa importanti jekk il-vjaġġ magħmul mill-impjegat għall-impjegatur isirx domestikament jew bejn pajjiżi?
               
            
                  3.
               
               
                  Għall-finijiet tat-tweġiba għall-Mistoqsija 1, huwa ta’ importanza liema forma l-kontribuzzjoni tax-xogħol tieħu matul il-vjaġġ?